CELEX: 52015PC0281
Language: sk
Date: 2015-05-27
Title: Návrh ROZHODNUTIE EURÓPSKEHO PARLAMENTU A RADY o mobilizácii Fondu solidarity EÚ s cieľom zabezpečiť vyplácanie záloh v rámci rozpočtu na rok 2016

EURÓPSKA KOMISIA
            V Bruseli27. 5. 2015
            COM(2015) 281 final
            Návrh
            ROZHODNUTIE EURÓPSKEHO PARLAMENTU A RADY
            o mobilizácii Fondu solidarity EÚ s cieľom zabezpečiť vyplácanie záloh v rámci rozpočtu na rok 2016
            
               
         
         
            
               DÔVODOVÁ SPRÁVA
            
            
               Nariadenie Rady (EÚ, Euratom) č. 1311/2013 z 2. decembra 2013, ktorým sa ustanovuje viacročný finančný rámec na roky 2014 – 2020
                  1
               , a najmä jeho článok 10 umožňuje mobilizáciu Fondu solidarity Európskej únie v rámci ročného stropu vo výške 500 miliónov EUR (v cenách roku 2011) nad rámec príslušných okruhov finančného rámca.
            
            
               V bode 11 Medziinštitucionálnej dohody z 2. decembra 2013 medzi Európskym parlamentom, Radou a Komisiou o rozpočtovej disciplíne, spolupráci v rozpočtových otázkach a riadnom finančnom hospodárení
                  2
                sa stanovujú spôsoby mobilizácie fondu.
            
            
               Podmienky oprávnenosti na finančné prostriedky z fondu sú uvedené v nariadení Rady (ES) č. 2012/2002
                  3
               , ktorým sa stanovuje, že suma maximálne 50 000 000 EUR vo viazaných a platobných rozpočtových prostriedkoch sa zahrnie do rozpočtu na vyplácanie záloh.
            
            
               Komisia zahrnie tieto sumy do návrhu rozpočtu na rok 2016.
            
            
               Návrh
            
            
               ROZHODNUTIE EURÓPSKEHO PARLAMENTU A RADY
            
            
               o mobilizácii Fondu solidarity EÚ s cieľom zabezpečiť vyplácanie záloh v rámci rozpočtu na rok 2016
            
            
               EURÓPSKY PARLAMENT A RADA EURÓPSKEJ ÚNIE,
            
            
               so zreteľom na nariadenie Rady (ES) č. 2012/2002 z 11. novembra 2002, ktorým sa zriaďuje Fond solidarity Európskej únie
                  4
               , a najmä na jeho článok 4a ods. 4,
            
            
               so zreteľom na Medziinštitucionálnu dohodu z 2. decembra 2013 medzi Európskym parlamentom, Radou a Komisiou o rozpočtovej disciplíne, spolupráci v rozpočtových otázkach a riadnom finančnom hospodárení
                  5
               , a najmä na jej bod 11,
            
            
               so zreteľom na návrh Európskej komisie,
            
            
               keďže:
            
            
               (1)Cieľom Fondu solidarity Európskej únie (ďalej len „fond“) je umožniť Únii reagovať rýchlym, účinným a pružným spôsobom na núdzové situácie a prejaviť solidaritu s obyvateľstvom oblastí postihnutých katastrofami.
            
            
               (2)Fond nemá prekročiť maximálnu sumu 500 miliónov EUR (v cenách roku 2011), ako je stanovené v článku 10 nariadenia Rady (EÚ, Euratom) č. 1311/2013
                  6
               .
            
            
               (3)V článku 4a ods. 4 nariadenia (ES) č. 2012/2002 sa stanovuje, že suma 50 000 000 EUR sa dáva k dispozícii na vyplácanie záloh prostredníctvom rozpočtových prostriedkov všeobecného rozpočtu Únie.
            
            
               (4)Fond by sa preto mal mobilizovať s cieľom poskytnúť sumu 50 000 000 EUR na vyplácanie záloh,
            
            
               
            
               PRIJALI TOTO ROZHODNUTIE:
            
         
         
            
               Článok 1
            
            
               V rámci všeobecného rozpočtu Európskej únie na rozpočtový rok 2016 sa mobilizuje Fond solidarity Európskej únie s cieľom poskytnúť sumu 50 000 000 EUR vo viazaných a platobných rozpočtových prostriedkoch.
            
            
            
               Článok 2 
            
            
               Toto rozhodnutie sa uverejní v Úradnom vestníku Európskej únie.
            
            
               V Bruseli
            
            
               
                  Za Európsky parlament
                        Za Radu
               
               
                  predseda
                        predseda
               
            
         
         
            
                  
                     (1)
                  Ú. v. EÚ L 347, 20.12.2013, s. 884.
               
               
                  
                     (2)
                  Ú. v. EÚ C 373, 20.12.2013, s. 1.
               
               
                  
                     (3)
                  Ú. v. ES L 311, 14.11.2002, s. 3.
               
               
                  
                     (4)
                  Ú. v. ES L 311, 14.11.2002, s. 3. 
               
               
                  
                     (5)
                  Ú. v. EÚ C 373, 20.12.2013, s. 1.
               
               
                  
                     (6)
                  Ú. v. EÚ L 347, 20.12.2013, s. 884.